Herzogenaurach

náhľad|Hlavné sídlo PUMA Vision v Herzogenaurachu

Herzogenaurach je mesto v okrese Erlangen-Höchstadt v Bavorsku, na juhu Nemecka. Mesto je sídlom nadnárodných spoločností Adidas a Puma a tiež sa tu nachádza výrobca automobilových dielov Schaeffler Group.

 Poloha 
Herzogenaurach sa nachádza v oblasti Stredné Fransko v Bavorsku, 23 kilometrov severozápadne od Norimbergu. Mesto leží na rieke Aurach, prítoku rieky Regnitz.

 História 
Herzogenaurach sa prvýkrát spomína v dokumente z roku 1002 pod názvom Uraha, keď cisár Svätej rímskej ríše Henrich II. udelil mesto Bamberskému biskupstvu.

 Ekonomika 
Herzogenaurach je známy najmä ako sídlo spoločností zaoberajúcich sa športovým sortimentom – Adidas a Puma, ktoré založili súrodenci Adolf Dassler a Rudolf Dassler v roku 1948. Ústredie oboch spoločností v meste funguje od 60. rokov 20. storočia. Nevraživosť súrodencov sa prenášala aj medzi zamestnancov, ktorí sa dlhé roky dokonca nestýkali. Táto rivalita a nevraživosť sa v priebehu rokov vymazala.

V Herzogenaurachu sa nachádza aj ústredie skupiny Schaeffler.
náhľad|Sídlo spoločnosti Schaeffler v Herzogenaurachu

 Šport 
Konkurenčná rivalita sa preniesla i do športu a dva mestské futbalové kluby boli rozdelené štýlom Adidas / Puma: ASV Herzogenaurach bol podporovaný Adidasom, zatiaľ čo FC Herzogenaurach podporovala konkurenčná Puma. Oba kluby stále hrajú na amatérskej úrovni.

Argentínska futbalová reprezentácia mala základňu v Herzogenaurachu na Majstrovstvách sveta vo futbale 2006.

 Základňa Herzo 
náhľad|Letisko Herzogenaurach
V Herzogenaurachu sa začiatkom 30. rokov 20. storočia nachádzalo letisko. Bolo pôvodne navrhnuté francúzskym architektom a skonštruované Deutsche Luftwaffe (vzdušné sily) s názvom Deutsche Fliegerschule (nemecká pilotná škola). Pôvodne bolo používané iba pre potreby Hitlerovej mládeže, ako dôsledok obmedzení uložených Versaillskou zmluvou po prvej svetovej vojne.

Stíhací piloti však čoskoro začali cvičiť v civile a v marci 1936 prevzala Luftwaffe oficiálnu kontrolu. Letisko sa využívalo najmä ako zásobáreň lietadiel poskytujúcich vzdušné krytie vojskám počas invázie do Rakúska a Česko-Slovenska. Začiatkom septembra z neho vzlietali lietadlá, aby preleteli nad každoročným zhromaždením nacistickej strany (Reichsparteitag) na Zeppelinwiese v Norimbergu.

Počas invázie západných spojencov do Nemecka v apríli 1945 obsadila letisko tretia armáda Spojených štátov amerických. Bolo označené ako ALG R-29. Najprv ho obsadila dopravná jednotka, po ktorej v máji nasledovala 354. stíhacia skupina USAAF. V máji 1946 zariadenie prevzal 2. rádiový zbor a premenoval ho na „Základňu Herzo“. V roku 1947 bola základňa obsadená Bezpečnostnou agentúrou americkej armády až do roku 1971, kedy ju nahradila 210. skupina poľného delostrelectva (16. septembra 1980 premenovaná na 210. brigádu poľného delostrelectva), ktorá okupovala základňu Herzo do roku 1992. Základňa Herzo bola zahrnutá do plánu zatvorenia základne. 4. augusta 1992 bol areál oficiálne vrátený nemeckej vláde. Odvtedy slúži ako civilné rekreačné letisko s ICAO kódom EDQH.

 Referencie 

 Iné projekty 

Kategória:Mestá v Bavorsku